
ΕΛΛΗΝΙΚΗ ΔΗΜΟΚΡΑΤΙΑ

ΝΟΜΟΣ ΗΛΕΙΑΣ          

ΑΥΤΟΤΕΛΕΣ ΓΡΑΦΕΙΟ

ΥΠΟΣΤΗΡΙΞΗΣ ΠΟΛΙΤΙΚΩΝ ΟΡΓΑΝΩΝ

ΔΗΜΟΤΙΚΟ ΣΥΜΒΟΥΛΙΟ

Α Π Ο Σ Π Α Σ Μ Α

    Από το πρακτικό της υπ’ αριθμ. 10ης (τακτικής) συνεδρίασης του Δημοτικού Συμβουλίου του Δήμου Πύργου.

Αριθμ. Αποφ. 199/2014

ΘΕΜΑ: Έγκριση τροποποίησης της μελέτης Θεματικό Πάρκο «Ξυστρής»
    Στον Πύργο, σήμερα στις 16 του μηνός Ιουνίου, του έτους 2014, ημέρα Δευτέρα και ώρα 19.30 μ.μ. το Δημοτικό Συμβούλιο Πύργου συνήλθε σε τακτική δημόσια συνεδρίαση στην αίθουσα συνεδριάσεων του Λάτσειου Δημοτικού Μεγάρου, ύστερα από την με αριθμό πρωτ. 25871/12-6-2014 έγγραφη πρόσκληση του Προέδρου του κ. Ευσταθίου Καννή, που επιδόθηκε σε κάθε Δημοτικό Σύμβουλο χωριστά και στο Δήμαρχο, όπως προβλέπουν οι διατάξεις του άρθρου 67 του Ν. 3852/10 (ΦΕΚ Α΄87/7-6-2010), η οποία επιδόθηκε και δημοσιεύθηκε νόμιμα.

    Παρόντος και του Δημάρχου κ. Μάκη Παρασκευόπουλου, o Πρόεδρος κήρυξε την έναρξη της συνεδρίασης, αφού προηγουμένως διαπίστωσε νόμιμη απαρτία, δεδομένου ότι σε σύνολο 33 μελών βρέθηκαν παρόντα 25 και ονομαστικά οι κ.κ:

ΠΑΡΟΝΤΕΣ: 1. Καννής Ευστάθιος (Πρόεδρος Δημοτικού Συμβουλίου), 2. Παναγόπουλος Βασίλειος, 3. Αργυρόπουλος Ιωάννης του Γεωργίου, 4. Αριστειδόπουλος Χαράλαμπος, 5. Βαρελάς Ιωάννης, 6. Θεοδωρέλος – Χαρίτος Γεώργιος (Γραμματέας Δημοτικού Συμβουλίου), 7. Κωνσταντόπουλος Σπυρίδων, 8. Τζίνη Διονυσία (προσήλθε στο 10ο θέμα της Η.Δ.), 9. Μπίρμπας Κων/νος, 10.  Ανδρικόπουλος Ανδρέας, 11. Ανδρικόπουλος Φώτιος, 12. Μποσμής Κων/νος, 13. Ρωμαίος Στέφανος, 14. Ανδριόλας Γεώργιος, 15. Σεϊντής Βασίλειος, 16. Λιατσής Δημήτριος, 17. Γεράνιος Κων/νος, 18. Αγγελακοπούλου Ανδριάνα (Αντιπρόεδρος Δημοτικού Συμβουλίου), 19. Μεσσαλάς Δημήτριος, 20.  Γιάνναρος Χρήστος – Επικεφαλής της παράταξης «Λαϊκή Συσπείρωση», 21. Καραμπέτσος Αθανάσιος, 22. Αργυρόπουλος Ιωάννης του Παναγιώτη (ανεξάρτητος δημοτικός σύμβουλος), 23. Μικελόπουλος Γεώργιος (ανεξάρτητος δημοτικός σύμβουλος), 24. Μπελόκας Διονύσιος (ανεξάρτητος δημοτικός σύμβουλος), 25. Διαμαντόπουλος Κων/νος (ανεξάρτητος Δημοτικός Σύμβουλος).
ΑΠΟΝΤΕΣ: 1. Παναγόπουλος Ιωάννης, 2. Φραγκαντώνης Παναγιώτης, 3. Τζουανόπουλος Δημήτριος, 4. Αντωνέλος Δημήτριος, 5. Δημόπουλος Φώτιος, 6. Κουρμπανάς Γεώργιος, 7. Σεφερλής Ιωάννης – Επικεφαλής της παράταξης «Ανταρσία στο Δήμο Πύργου»,οι οποίοι δεν προσήλθαν αν και νόμιμα κλήθηκαν και 

8. Δημουλιάς Λεωνίδας (έχει τεθεί σε αργία)
Επίσης με την αριθμό πρωτ. 25871/12-6-2014 έγγραφη πρόσκληση του Προέδρου του Δ.Σ προσκλήθηκε στη συνεδρίαση και ο Πρόεδρος της Δ.Κ Πύργου κ. Γεώργιος Λαμπρόπουλος, ο οποίος δεν είχε προσέλθει στη συνεδρίαση, όταν το θέμα τέθηκε προς ψήφιση και έγκριση. 

     Στη συνεδρίαση για την τήρηση των πρακτικών παρίστατο η υπάλληλος του Δήμου Π. Λιβέρη. 
---------------------
    Ακολούθως ο Πρόεδρος εξέθεσε τα εξής: [Σύμφωνα με το άρθρο 65 του Ν. 3852/10 παρ. 5 όπως τροποποιήθηκε με την παρ. 2 του άρθρου 1 του Ν. 4257/14... ένα μήνα πριν από τη διενέργεια των εκλογών και μέχρι την εγκατάσταση των νέων δημοτικών αρχών, το δημοτικό συμβούλιο αποφασίζει μόνο για θέματα που αναφέρονται σε έκτακτες περιπτώσεις εξαιρετικά επείγουσας και απρόβλεπτης ανάγκης «καθώς και για θέματα που αφορούν στην υλοποίηση συγχρηματοδοτούμενων έργων».
    Τίθεται υπόψη του Σώματος, βάσει του άρθρου 67 παρ. 7, το 2ο, προ ημερήσιας διάταξης σχετικά με την έγκριση τροποποίησης της μελέτης «Θεματικό Πάρκο (Ξυστρής)».
Το συγκεκριμένο θέμα, όπως αναφέρεται και στην αριθ. 1766/16-6-14 εισήγηση της Δ/νσης Τεχνικών Υπηρεσιών και Περιβάλλοντος, είναι συγχρηματοδοτούμενο και επομένως μπορεί να συζητηθεί κατ’ εξαίρεση σύμφωνα με τις διατάξεις της παρ. 3 του άρθρου 1 του Ν. 4257/14 [ΦΕΚ 93Α/14-4-14]. Για την ομαλή λοιπόν εξέλιξη του έργου κρίνεται απαραίτητο να προβούμε άμεσα στην τροποποίηση της ως άνω μελέτης και για το σκοπό αυτό  ζητείται η έγκριση του κατεπείγοντος του θέματος. 


Το Σώμα ομόφωνα ενέκρινε το κατεπείγον.

Συνεχίζοντας τη διαδικασία ο Πρόεδρος παραχώρησε το λόγο στον Αντιδήμαρχο Τεχνικών Υπηρεσιών και Περιβάλλοντος ο οποίος εισηγούμενος το θέμα ανέφερε:

[Με την 201/2012 απόφαση του Δ.Σ είχαμε εγκρίνει: α. την μελέτη του υποέργου «Θεματικό Πάρκο «Ξυστρής» και  β. την υποβολή αίτησης στην ΠΔΕ για την ένταξη του έργου, το οποίο συγχρηματοδοτείται από το Ευρωπαϊκό Ταμείο Περιφερειακής Ανάπτυξης και από εθνικούς πόρους.

 Εισηγούμαι, σύμφωνα και με το  αριθ. 1766/16-6-14 έγγραφο της   Δ/νσης Τεχνικών Υπηρεσιών και Περιβάλλοντος τις κατωτέρω τροποποιήσεις οι οποίος είναι ήσσονος σημασίας και αναλύονται ως εξής:

1. Μετακίνηση του κτιρίου: Η μετακίνηση αφορά στην μικρή στροφή του κτιρίου οριζοντιογραφικά. Η στροφή γίνεται λόγω διαφορών που υπάρχουν μεταξύ της οικοδομικής γραμμής (Ο.Γ) του ισχύοντος σχεδίου πόλης και της προτεινόμενης γραμμής για την προσαρμογή –συμβατότητα της πραγματοποιούμενης οικοδομικής γραμμής (πρόσωπο κτιρίου) και με τις δύο Ο.Γ.
2. Μετατόπιση εισόδου χώρου: Η τροποποίηση αφορά στην δημιουργία νέας εισόδου στο οικόπεδο όπου κατασκευάζεται το έργο. Η νέα είσοδος θα κατασκευαστεί από την βόρεια πλευρά του οικοπέδου από την οδό Έλληνα Στρατιώτη, παραπλεύρως των μεταφερόμενων προσωρινών αιθουσών του 1ου Λυκείου αντί της αρχικής πρόσβασης από την δυτική. Η αρχικά προβλεπόμενη δυτική είσοδος είναι δύσκολο να υλοποιηθεί λόγω μη ολοκλήρωσης διάνοιξης στην περιοχή αυτή των προβλεπόμενων οδών του σχεδίου πόλης. 
Οι παραπάνω μεταβολές δεν επηρεάζουν ουσιαστικά το οικονομικό αντικείμενο του έργου. Μετά δε την έγκρισή τους θα ενημερωθεί ο σχετικός φάκελος της οικοδομικής άδειας».
· Το Τεχνικό Συμβούλιο δημοσίων Έργων της Π.Ε. Ηλείας με το 2/2014 πρακτικό του γνωμοδότησε υπέρ της έγκρισης της εν λόγω τροποποίησης].
     Κατόπιν αυτών ο Πρόεδρος κάλεσε το Σώμα ν’ αποφασίσει επί του θέματος.

Το Δημοτικό Συμβούλιο Πύργου
Λαμβάνοντας υπόψη του:
· τις διατάξεις του άρθρου 65 του Ν.3852/2010

· τις διατάξεις της παρ. 3 του άρθρου 1 του Ν. 4257/14 [ΦΕΚ 93Α/14-4-14].
· τις διατάξεις του άρθρου 45 παρ.2 του Ν.3669/08
· Την εισήγηση του Αντιδημάρχου και το υπ’ αριθμ. 1766/16-6-14 έγγραφο της Δ/νσης Τεχνικών Υπηρεσιών και Περιβάλλοντος 
· το υπ’ αριθμ. 2/2014 πρακτικό του Τεχνικού Συμβουλίου Δημοσίων Έργων της Π.Ε. Ηλείας 
· την 201/2012 απόφαση του Δ.Σ. και μετά από διαλογική συζήτηση,
Α π ο φ α σ ί ζ ε ι
    Ομόφωνα, εγκρίνει:

1. Το κατεπείγον του θέματος

2. Την τροποποίηση της μελέτης του έργου: «Θεματικό Πάρκο Ξυστρής» και συγκεκριμένα :

· Την μετακίνηση του κτιρίου: Η μετακίνηση αφορά στην μικρή στροφή του κτιρίου οριζοντιογραφικά. Η στροφή γίνεται λόγω διαφορών που υπάρχουν μεταξύ της οικοδομικής γραμμής (Ο.Γ) του ισχύοντος σχεδίου πόλης και της προτεινόμενης γραμμής για την προσαρμογή –συμβατότητα της πραγματοποιούμενης οικοδομικής γραμμής (πρόσωπο κτιρίου) και με τις δύο Ο.Γ.
· Την μετατόπιση εισόδου χώρου: Η τροποποίηση αφορά στην δημιουργία νέας εισόδου στο οικόπεδο όπου κατασκευάζεται το έργο. Η νέα είσοδος θα κατασκευαστεί από την βόρεια πλευρά του οικοπέδου από την οδό Έλληνα Στρατιώτη, παραπλεύρως των μεταφερόμενων προσωρινών αιθουσών του 1ου Λυκείου αντί της αρχικής πρόσβασης από την δυτική. Η αρχικά προβλεπόμενη δυτική είσοδος είναι δύσκολο να υλοποιηθεί λόγω μη ολοκλήρωσης διάνοιξης στην περιοχή αυτή των προβλεπόμενων οδών του σχεδίου πόλης. 
· Οι παραπάνω μεταβολές δεν επηρεάζουν ουσιαστικά το οικονομικό αντικείμενο του έργου. 

Η παρούσα απόφαση έλαβε αύξοντα αριθμό 199/2014.

     Για το σκοπό αυτό συντάχθηκε το παρόν πρακτικό που υπογράφεται ως ακολούθως:   

Ο ΠΡΟΕΔΡΟΣ                            ΤΑ ΜΕΛΗ             Ο ΓΡΑΜΜΑΤΕΑΣ
Ακριβές Απόσπασμα

εκ των πρακτικών του Δ.Σ.

Πύργος 20  – 6  - 2014

Ο ΠΡΟΕΔΡΟΣ ΤΟΥ Δ.Σ

ΕΥΣΤΑΘΙΟΣ ΚΑΝΝΗΣ

